Eime herren wol gezême
Eime herren wol gezême·
schvͤfe er dvr ere vnd dvrh gewin·
swar er der landen kême·
dc menlich spreche seht dast der·
der da mit eren vert·
vnd swa man nennen horte·
den sinen namen· dc man in
enpfienge in lobes worte·
got langes lebens in gewer·
swem er dis hat beschert·
der werlte lob erwirbet der man·
mit trúwe vnd ǒch mit stete·
nimt er sich da bi tvgenden an·
dis edel gv̊t gerete·
vil bas ein herren kleidet·
danne semit pfellol purpur golt·
wan es von súnden scheidet·
vnd kan erwerben richen solt·
got ist im selber holt·

Deutsche Philologie
Deutschland
13. Jahrhundert
14. Jahrhundert
Mittelhochdeutsch
Versdichtung
Codex Manesse